
Ορκωμοσία μόνιμης δημοτικής υπαλλήλου  
Ορκίστηκε, χθες, ενώπιον του Δημάρχου Κιλκίς Δημήτρη Κυριακίδη η νέα δημοτική υπάλληλος Ανθή Παπαναστασίου. 
Η νεοδιοριζόμενη υπάλληλος είναι επιτυχούσα της προκήρυξης 2ΓΒ/2025 του ΑΣΕΠ, μέσω της οποίας προσλήφθηκαν στον Δήμο Κιλκίς άλλοι τρεις μόνιμοι δημοτικοί υπάλληλοι. Στην ορκωμοσία παρέστησαν και οι Αντιδήμαρχοι Ελένη Πατλάκη και Θεμιστοκλής Ανθρακίδης. 
Ο Δήμαρχος Κιλκίς την καλωσόρισε και της ευχήθηκε μια δημιουργική υπηρεσιακή θητεία, με γνώμονα την ενίσχυση του έργου των δημοτικών υπηρεσιών και την εξυπηρέτηση των πολιτών. 
Η νέα δημοτική υπάλληλος θα εργαστεί στο Τμήμα Αθλητισμού, Νέας Γενιάς, Εθελοντισμού, διά Βίου Μάθησης και Παιδείας (πρώην Σχολικές Επιτροπές).
